Σεμπ Γούλι

Ο **Σέλμπι Φρέντρικ Γούλι** (αγγλ.:*Shelby Fredrick Wooley*, 10 Απριλίου 1921 – 16 Σεπτεμβρίου 2003) ήταν Αμερικανός τραγουδιστής, τραγουδοποιός και ηθοποιός. Ηχογράφησε μια σειρά από σατιρικά τραγούδια, συμπεριλαμβανομένου του ροκ εν ρολ κωμικού σινγκλ "The Purple People Eater" του 1958, και με το όνομα **Ben Colder**, την επιτυχία της κάντρι "Almost Persuaded No. 2". Ως ηθοποιός, υποδύθηκε τον Κλέτους Σάμερς, διευθυντή του Λυκείου Χίκορυ και βοηθό προπονητή στην ταινία *Hoosiers* του 1986· τον Μπεν Μίλερ, αδελφό του Φρανκ Μίλερ στην ταινία *[[High Noon]]* ("Το τρένο θα σφυρίξει τρεις φορές") · τον Τράβις Κομπ στο *The Outlaw Josey Wales*· και τον ανιχνευτή Πιτ Νόλαν στη σειρά *[[Rawhide (τηλεοπτική σειρά)|Rawhide]]*. Ο Γούλι πιστώνεται επίσης ως ο ηθοποιός φωνής που ηχογράφησε τη διάσημη κραυγή *Wilhelm scream* και άλλα ηχητικά εφέ αρχείου για τη δισκογραφική εταιρεία του Τόμας Τζ. Βαλεντίνο τη δεκαετία του 1940.

## Πρώτα χρόνια
Ο Σέμπ Γούλι γεννήθηκε το 1921 στο Έρικ της Οκλαχόμα, ως ο τρίτος γιος των Ουίλιαμ Σ. Γούλι και Όρα Ε. Γούλι. Ο Γούλι ισχυριζόταν ότι είχε καταγωγή από τους Τσερόκι. Είχε δύο μεγαλύτερα αδέλφια, τον Λόγκαν και τον Χιούμπερτ, και έναν μικρότερο αδελφό, τον Ουίλιαμ. Οι ομοσπονδιακές απογραφές του 1930 και του 1940 καταγράφουν τον πατέρα του Σεμπ ως "αγρότη", αν και η οικογένεια φαίνεται ότι είχε και άλογα· ο Σεμπ έμαθε να ιππεύει από μικρή ηλικία και έγινε εργάτης καουμπόι και αργότερα πετυχημένος αναβάτης ροντέο.

Ο Γούλι παντρεύτηκε για πρώτη φορά το 1940 με τη 17χρονη Μελβά Μίλερ, ξαδέλφη του Ρότζερ Μίλερ, ο οποίος αργότερα έγινε κι αυτός επιτυχημένος τραγουδιστής και ηθοποιός. Ο Γούλι έγινε φίλος με τον Μίλερ όταν ζούσε στην Οκλαχόμα. Του έμαθε τις πρώτες συγχορδίες στην κιθάρα και του αγόρασε το πρώτο του βιολί.

Όταν οι Ηνωμένες Πολιτείες εισήλθαν στον Β' Παγκόσμιο Πόλεμο, ο Γούλι προσπάθησε να καταταγεί στον στρατό, αλλά απέτυχε λόγω των πολλών τραυματισμών του από το ροντέο. Αντί αυτού, στις αρχές της δεκαετίας του 1940 εργάστηκε στη βιομηχανία πετρελαίου και ως συγκολλητής. Το 1946 μετακόμισε στο Φορτ Γουόρθ του Τέξας, όπου ζούσε ως μουσικός της country-western, ηχογραφώντας τραγούδια και περιοδεύοντας για τρία χρόνια με συγκρότημα στον Νότο και Νοτιοδυτικά. Εκεί παντρεύτηκε για δεύτερη φορά, την Έντνα Τάλμποτ Μπαντ, νεαρή χήρα με βρέφος γιο τον Γκάρι. Το 1950 μετακόμισαν στο Χόλιγουντ, όπου ο Γούλι ήλπιζε να γίνει ηθοποιός ή τραγουδιστής στον κινηματογράφο ή στη ραγδαία αναπτυσσόμενη τηλεόραση.

## Μουσική καριέρα
Στα 15 του ο Γούλι σχημάτισε το συγκρότημα "Plainview Melody Boys", το οποίο εμφανιζόταν κατά διαστήματα στο ραδιόφωνο του σταθμού KASA στο Έλκ Σίτι της Οκλαχόμα.  Ξεκίνησε τη δισκογραφική του καριέρα το 1945. Η μουσική του περιλάμβανε Western swing, country, hillbilly, rock and roll, pop και σατιρικά τραγούδια. Στις αρχές της δεκαετίας του 1950 συνδύασε το Western swing με rhythm and blues, ενώ αργότερα η μουσική του κινήθηκε προς τον πιο εμπορικό Nashville sound.

Το 1958 έγινε διάσημος με το χιουμοριστικό ροκ εν ρολ σινγκλ "The Purple People Eater", χρησιμοποιώντας τεχνικές αλλοίωσης ταινίας εμπνευσμένες από το τραγούδι του Ντέιβιντ Σέβιλ "Witch Doctor". Στη Βρετανία είχε μικρή επιτυχία με το κωμικό τραγούδι "Luke the Spook" και την country μπαλάντα "My Only Treasure". Επίσης, είχε πολλές country επιτυχίες, με το "That's My Pa" να φτάνει στο νούμερο ένα του ''Hot C&W Sides'' του *[[Billboard]]* τον Μάρτιο του 1962. Την ίδια χρονιά σκόπευε να ηχογραφήσει το "Don't Go Near the Indians", αλλά λόγω επαγγελματικών υποχρεώσεων το ηχογράφησε ο Ρεξ Άλεν, κάνοντάς το επιτυχία. Ο Γούλι ωστόσο έγραψε τη σατιρική συνέχεια "Don't Go Near the Eskimos" για έναν άντρα από την Αλάσκα ονόματι Μπεν Κόλντερ ("δεν είχε ποτέ 'υπάρξει πιο κρύος'").  Η επιτυχία του ήταν τέτοια που συνέχισε να χρησιμοποιεί το όνομα Ben Colder, ηχογραφώντας σατιρικά τραγούδια όπως το "Shaky Breaky Car", παρωδία του "Achy Breaky Heart". Τον Δεκέμβριο του 1963 το "Hootenanny Hoot" έγινε top-10 επιτυχία στην Αυστραλία· το 1967 κυκλοφόρησε το "The Love-in", καυστικό σχόλιο για την αντικουλτούρα της δεκαετίας του '60.

Στα τέλη της δεκαετίας του 1960 και στις αρχές του 1970 ήταν τακτικός στη σειρά *Hee Haw* και έγραψε το μουσικό θέμα της. Στη σειρά υποδυόταν συχνά τον Ben Colder, έναν μεθυσμένο country τραγουδοποιό. Εκτός της σειράς, κυκλοφορούσε μουσική και έκανε εμφανίσεις και με το κανονικό του όνομα. Συνέχισε να περιοδεύει διεθνώς μέχρι τον θάνατό του το 2003. Το τελευταίο του τραγούδι το ηχογράφησε τέσσερις μέρες πριν πεθάνει.

### Το "Wilhelm scream"
Η περίφημη κραυγή Wilhelm.
Ο Γούλι θεωρείται η φωνή πίσω από το Wilhelm scream, καθώς το όνομά του εμφανίστηκε σε σημείωμα ως ηθοποιός φωνής για το *Distant Drums*, όπου είχε και ρόλο. Αυτό επιβεβαιώθηκε από τη σύζυγό του, Λίντα Ντότσον. Το ηχητικό εφέ χρησιμοποιήθηκε σε πάνω από 200 ταινίες.

## Προσωπική ζωή και θάνατος
Ο Γούλι παντρεύτηκε πέντε φορές. Πρώτη του σύζυγος ήταν η Μελβά Μίλερ το 1940. Έξι χρόνια μετά παντρεύτηκε την Έντνα Τάλμποτ Μπαντ στο Τέξας. Τρίτη του σύζυγος ήταν η Μπέβερλι Άντινγκτον, με την οποία έμεινε μαζί 19 χρόνια και υιοθέτησαν μια κόρη, την Κρίστι Λιν. Το 1985 παντρεύτηκε τη Ντιάνα Γκρούγκλιν και αργότερα τη μάνατζέρ του, Λίντα Ντότσον, η οποία είχε ήδη μια κόρη, τη Σόνα.

Το 1996 διαγνώστηκε με λευχαιμία, γεγονός που τον ανάγκασε να αποσυρθεί από τις εμφανίσεις το 1999. Πέθανε σε ηλικία 82 ετών στο Ιατρικό Κέντρο του Skyline στο Νάσβιλ του Τενεσί, στις 16 Σεπτεμβρίου 2003. Ενταφιάστηκε στο *Hendersonville Memory Gardens*.

## Βραβεία
Ο Γούλι έλαβε πολυάριθμα βραβεία για τη συμβολή του στη μουσική, την υποκριτική και τη συγγραφή, τόσο σε κωμικές όσο και σε δραματικές παραγωγές. Το 1968 έλαβε τον τίτλο "Κωμικός της Χρονιάς" από την Country Music Association. Επίσης, το 1992 ανακηρύχθηκε "Τραγουδοποιός της Χρονιάς" και κέρδισε δύο Golden Boot Awards, καθώς και το Western Heritage Award για εννέα συνεχόμενα έτη, για τη συνεισφορά του στον κινηματογράφο και την τηλεόραση με θέμα τα γουέστερν.

## Δισκογραφία
### Albums

### Singles

## Φιλμογραφία

## Παραπομπές


## Εξωτερικοί σύνδεσμοι

* Επίσημη ιστοσελίδα
* [ AllMusic entry]
* 
* 
* 

Κατηγορία:Αμερικανοί τραγουδιστές
Κατηγορία:Αμερικανοί ηθοποιοί φωνής